বিষ্ণুপ্রিয়া মণিপুরী ঠাররকা লালফাম

বিষ্ণুপ্রিয়া মণিপুরী ঠার এহারতা সুদীর্ঘ রাজনৈতিক সংগ্রামর ইতিহাস আসে। ১৯৬১ সালেত্ব  ১৯৮৩ সাল পেয়া দীর্ঘ আন্দোলনর ফলে ২৫ অক্টোবর, ১৯৮৩ সালে আসাম সরকারে ঠার এহানরে কাছাড় করিমগঞ্জ জেলাত প্রাথমিক স্কুলে চালুর সিদ্ধান্ত নিলেগাউ মণিপুর সরকারর চাপে উহান বাস্তবায়ন করতে গড়িমসি করল। ১৯৮৩ সালে এবং পিসেদে ১৯৮৯ সালে দুহান স্থগিতাদেশ ঠার এহানলো লেইরিক তামকরানির সুযোগর  পথগ বন্ধ করেদেসিল।

এতার পিসেদে আসাম বারো ত্রিপুরাত বিষ্ণুপ্রিয়া মণিপুরী ঠার’ল প্রাথমিক শিক্ষা চালু অইলেও এর মধ্যে মাতৃভাষা স্বীকৃতির আন্দোলনে ১৬ মার্চ, ১৯৯৬ সালে পাথারকান্দির কলকলিঘাটে পুলিশর গুলিত ইমাঠারর কাজে শহীদ ইসিলি সুদেষ্ণা সিংহ। কমলা ভট্টাচার্য বারো সুদেষ্ণা বাদে পৃথিবীর ইতিহাসে ভাষারকা জীবন দেসি নিঙল আরতা নেই। 

৯ এপ্রিল ১৯৯৯ তারিকে গৌহাটি হাইকোর্টে বিষ্ণুপ্রিয়া মণিপুরী ঠারর পে রায়হান দেসিল। থাংনাৎ ২০০৬ সালে ভারতর সুপ্রীম কোর্টে  বিষ্ণুপ্রিয়া মণিপুরী ঠার এহানরে স্বতন্ত্র ঠারহান বুলিয়া স্বীকৃত দিলো।
 মিলাপ 
 আজ ১৬ই মার্চ। ১৯৯৬ মারির এই দিনে মাতৃভাষার জন্য জীবন দিয়েছিলেন সুদেষ্ণা সিংহ
 Chronology of Bishnupriya Manipuri Language Movement
 Bishnupriya Manipuri History

থাক:বিষ্ণুপ্রিয়া মণিপুরী
থাক:ঠার